251.05 REGOLI DWAR IL-MIDALJA GĦALL-ĦAMSIN ANNIVERSARJU MILL-INDIPENDENZA TA’ MALTA L-AVVIŻ LEGALI 287 tal-2014. L-AVVIŻ LEGALI 287 tal-2014. 1. Titolu. It-titolu ta’ dawn ir-regoli hu r-Regoli dwar il-Midalja għall-Ħamsin Anniversarju mill-Indipendenza ta’ Malta. 2. (1) Għandha tinħareġ midalja li tkun magħrufa bħala "il-Midalja għall-Ħamsin Anniversarju mill-Indipendenza ta’ Malta", "hawn aktar ’il quddiem imsejħa "il-Midalja", li għandha tingħata skont dawn ir-regoli. (2) L-għoti tal-Midalja jkun b’effett mill-21 ta’ Settembru, 2014. 3. (1) Il-Midalja għandha tkun f’għamla tonda, tal-cupro-nickelu ta’ djametru ta’ 36 mm, turi fil-faċċa ta rappreżentazzjoni tal-Arma ta’ Malta u s-sena "2014" taħtha, u fuq wara disinn tal-Arma ta’ Malta tal-1964 fiċ-ċentru mdawwar bil-kliem "ĦAMSIN ANNIVERSARJU MILL-INDIPENDENZA "separati b’Salib ta’ Malta ta’ tminponot fin-naħa ta’ fuq tal-iskrizzjoni "MALTA 1964" fin-naħa t’isfel; tiddendel minn virga li jkollha ibbuzzat fergħa taż-żebbuġ u werqa tal-palm magħqudin fiċ-ċentru. (2) Il-Midalja himdendla minn żigarella wiesgħa 32 mm li tkun tal-ilwien abjad u aħmar f’żewġ partijiet ugwali, kollox b’effett moire. 4. Għotja. (1) Il-Midalja tiġi ppreżentata mill-President ta’ Malta, li taġixxi fuq parir tal-Prim Ministru, lil persuni li, matul dawn il-ħamsinsena, taw is-sehem tagħhom fl-iżvilupp u t-tkabbir tal-ġid ta’ Malta bħal a nazzjon u membru tal-komunità internazzjonali tan-nazzjonijiet. (2) Il-Midalja tista’ tingħata w ara l-mewt. 5. Preżentazzjoni. (1) Il-Midalja tiġi ppreżenta: (a) mill-President ta’ Malta; jew (b) minn Kummissarju Għoli, Ambaxxatur, rappreżentant diplomatiku jew konsulari ieħor (inkluż rappreżent antonorarju) ta’ Malta, jew kull persunahekk awtorizzata, li tagħmel il-preżentazzjoni f’isem il-President ta’ Malta: Iżda, meta ma jkunx konvenjenti jew prattiku li l-Midalja tiġi ppreżentata personalment, il-Midalja tistat intbagħat b’dawk il-mezzi li jistgħu jitqiesu xierqa. (2) Meta l-Midalja tiġi ppreżentata mill-President ta’ Malta, min jirċeviha għandu jiġi indirizzat b’dan il-mod: " F’isem il-Gvern u l-poplu, nagħtik il-Midalja Nazzjonali li tikkommemora l-Ħamsin Anniversarju mill-għoti tal-Indipendenza lil Malta.". (3) Ir-rappreżentant tal-President ta’ Malta għandu jindirizza lil min jirċievi l-midalja b’dan il-mod: "F’isem il-President ta’ Malta, u f’isem il-Gvern u l-Poplu ta’ Malta nagħtik il-Midalja Nazzjonali li tikkommemora l-Ħamsin Anniversarju mill-għoti tal-Indipendenza lil Malta.". 6. Ir-revoka tal-għoti tal-Midalja għandha tiġi regolata bid-dispożizzjonijiet tar-regola 17 tar-Regoli dwar Unuri, Għotijiet u Dekorazzjonijiet u tal-artikoli 23 u 24 tal-Att dwar Ġieħ ir-Repubblika.